**ANUNȚ DE RECRUTARE ȘI SELECȚIE PERSONAL**

pentru posturile înființate în afara organigramei Ministerului Sănătății pentru desfășurarea activității în cadrul proiectului *”Crearea cadrului strategic și operațional pentru planificarea și reorganizarea la nivel național și regional a serviciilor de sănătate”* , finanțat prin Programul Operațional Capacitate Administrativă, Cod SIPOCA 728/Cod MySMIS 129165, cod apel POCA 513/1/1/Dezvoltarea și introducerea de sisteme și standarde comune în administrația publică ce optimizează procesele decizionale orientate către cetățeni și mediul de afaceri în concordanță cu SCAP/1/Dezvoltarea și introducerea de sisteme și standarde comune în administrația publică ce optimizează procesele decizionale orientate către cetățeni și mediul de afaceri în concordanță cu SCAP; Componenta 1: IP 14/2019 – „Sprijin pentru acțiuni de consolidare a capacității autorităților și instituțiilor publice centrale”

**1.Informații generale:** Ministerul Sănătății, în calitate de beneficiar, implementează proiectul *”Crearea cadrului strategic și operațional pentru planificarea și reorganizarea la nivel național și regional a serviciilor de sănătate”,* pe o perioadă de 36 de luni, conform contractului de finanțare nr. 441/16.10.2019, încheiat cu MDRAP, în calitate de Autoritate de Management pentru Programul Operațional Capacitate Administrativă.

**Obiectivul general** al proiectului este de a întări capacitatea sectorului de sănătate, de a formula si implementa politici de sănătate pentru asigurarea accesului echitabil la servicii de sănătate de calitate, reducerea inegalităților importante existente în sănătate, optimizarea utilizării resurselor în serviciile de sănătate în condiții de cost-eficacitate crescută, folosind medicina bazata pe dovezi, cât mai apropiate de nevoile individului si ale comunității, prin elaborarea de documente strategice si operaționale și prin implementarea măsurilor cuprinse în acestea.

**Obiectivele specifice** ale proiectului sunt:

* Elaborarea Strategiei Naționala de Sănătate 2021 – 2027
* Dezvoltarea unei metodologii de elaborare a masterplanurilor regionale de servicii de sănătate;
* Elaborarea celor cinci masterplanuri regionale de servicii de sănătate pentru regiunile: Centru, Sud-Est, Sud-Muntenia, Vest, Bucuresti-Ilfov;
* Crearea unui sistem de indicatori facil de colectat si cuantificat pentru monitorizarea si evaluarea implementarii MRSS;
* Actualizarea Planurilor Regionale de Servicii Regionale de sănătate;
* Instruirea reprezentanților Ministerul Sănătății, ai Casei Naționale de Asigurări de Sănătate, ai INSP, SNSPMS, si ai autorităților/instituțiilor publice locale, membre ale

comitetelor de directoare regionale si județene, implicați în activitatea de elaborare, avizare, aprobare a MRSS, precum și în activitățile de monitorizare și evaluare a acestora.

**2.Obiectul anunțului de recrutare și selecție:**

Ministerul Sănătății demarează procedura de recrutare și selecție a personalului angajat pe bază de contract individual de muncă, pe durată determinată, pentru ocuparea posturilor înființate în afara organigramei, în temeiul Ordinului ministrului sănătății nr.1889/06.11.2020, pentru **Activitatea 2 - Elaborarea și aprobarea Strategiei Naționale de Sănătate 2021 – 2027**

|  |  |  |  |
| --- | --- | --- | --- |
|  | **nr. ore/zi** | **zile** | **luni** |
| Expert specialist - asistența medicală în ambulatoriu, îngrijiri la domiciliu, paliative, recuperare 1 | **4** | **21** | **11** |
| Expert specialist - asistența medicală în ambulatoriu, îngrijiri la domiciliu, paliative, recuperare 2 | **4** | **21** | **11** |
| Expert specialist - asistența medicală spitalicească, îngrijiri de lungă durată 1 | **4** | **21** | **11** |
| Expert specialist - asistența medicală spitalicească, îngrijiri de lungă durată 2 | **4** | **21** | **11** |
| Expert specialist - medicamente și evaluarea tehnologiilor medicale | **4** | **21** | **11** |
| Expert specialist - managementul resurselor umane în sănătate 1 | **4** | **21** | **11** |
| Experti analiza date 1 | **4** | **21** | **7** |
| Experti analiza date 2 | **4** | **21** | **7** |

**3. Atribuții/Responsabilități principale ale posturilor:**

**Activitatea 2 - Elaborarea și aprobarea Strategiei Naționale de Sănătate 2021 – 2027**

Atribuții comune ale următoarelor funcții**:**

* **Expert specialist - asistența medicală în ambulatoriu, îngrijiri la domiciliu, paliative, recuperare – 2 pers**
* **Expert specialist - asistența medicală spitalicească, îngrijiri de lungă durată – 2 pers**
* **Expert specialist - medicamente și evaluarea tehnologiilor medicale– 1 pers**
* **Expert specialist - managementul resurselor umane în sănătate – 1 pers**
* stabilirea, în strânsă colaborare cu ceilalți specialiști implicați și cu membrii echipei de proiect, a documentelor de politici publice, a documentelor programatice, strategice și a altor documente relevante, a actelor normative, a indicatorilor, datelor statistice, necesar a fi analizate în vederea elaborării Strategiei Naționale de Sănătate 2021-2027 (SNS 2021-2027);
* analiza și evaluarea documentelor de politici publice, programatice, strategice, a actelor normative, indicatorilor, datelor statistice și a altor documente relevante, referitoare la România în domeniul sănătății, în general, și din domeniul aferent titulaturii postului, în special;
* evaluarea modului de îndeplinire a obiectivelor, măsurilor și indicatorilor din Strategia Națională de Sănătate 2014-2020 și din planul de acțiuni al acesteia, cu accent pe indicatorii stării de sănătate, resurse și servicii de sănătate, inclusiv din perspectivă comparată la nivelul UE, pe domeniul de competență, în urma analizei rapoartelor de evaluare a Strategiei Naționale de Sănătate, puse la dispoziție de către Ministerul Sănătății;
* analiza și evaluarea situației actuale în domeniul din titulatură a postului, inclusiv din perspectivă comparată la nivelul UE;
* stabilirea, în directă colaborare cu ceilalți experți, a formatului SNS 2021-2027 și a planului de acțiuni al acesteia, în acord cu legislația națională în vigoare;
* stabilirea de comun acord cu ceilalți specialiști a conținutului componentelor SNS 2021-2027, generale și specifice, cu accent preponderent în ceea ce privește componentele specifice pe domeniul de titulatură al postului;
* elaborarea și implementarea de instrumente pentru colectarea de informații relevante pentru domeniul din titulatura postului;
* își aduce contribuția la elaborarea SNS 2021-2027 pe domeniul de competență și elaborează împreună cu ceilalți specialiști propunerea de SNS 2021-2027, precum și planul de acțiuni al acesteia, atât în varianta supusă consultărilor, cât și versiunile intermediare și cea finală;
* împreună cu ceilalți specialiști stabilește formatul cadrului de monitorizare și evaluare al SNS 2021-2027 și al planului de acțiuni, precum și metodologia de monitorizare și evaluare;
* deplasarea și participarea la nivel local/regional la ședințe, consultări publice, dezbateri sau evenimente pe tema SNS 2021-2017, la solicitarea managerului proiect/coordonatorului administrativ, după caz;
* supune avizării coordonatorului metodologic orice document elaborat în mod individual sau în echipă,
* întocmirea documentelor de raportare a activității, contribuției proprii și a altor documente solicitate de managerul de proiect/coordonatorul administrativ de proiect, după caz.
* răspunde la termenul indicat la toate solicitările de natură administrativă ale coordonatorului/managerului de proiect;
* toate atribuțiile prevăzute în fișa postului, se realizează în colaborare directă cu expertul angajat pe același domeniu de competență, dacă este cazul și, în caz de divergență de opinii, decizia este luată prin consultarea coordonatorului metodologic;
* îndeplinește orice alte atribuții suplimentare a căror necesitate survine pe perioada derulării contractului de muncă, în strictă dependență de domeniul de competență, la solicitarea coordonatorului metodologic/coordonatorului administrativ/managerului de proiect.
* **Expert analiza date – 2 pers**
* stabilirea, în strânsă colaborare cu ceilalți specialiști implicați și cu membrii echipei de proiect, a documentelor de politici publice, a documentelor programatice, strategice și a altor documente relevante, a actelor normative, a indicatorilor, datelor statistice, necesar a fi analizate în vederea elaborării Strategiei Naționale de Sănătate 2021-2027 (SNS 2021-2027);
* stabilirea, împreună cu ceilalți experți implicați, a tipului de date statistice, a modului de colectare și de interacțiune cu deținătorii de date relevante, necesar a fi colectate pentru realizarea SNS 2021-2027 și a Planului de acțiuni;
* participă la elaborarea și implementarea instrumentelor și indicatorilor pentru colectarea de informații relevante pentru strategie;
* colectarea, prelucrarea, analiza și evaluarea surselor de date statistice cu privire la serviciile, furnizorii, resursele umane, infrastructura și finanțarea sistemului de sănătate la nivel național, județean și local;
* procesarea și organizarea, împreună cu experții de colectare date și experții IT, a datelor statistice colectate într-o baza de date unică, elaborarea nomenclatoarelor aferente datelor stocate, elaborarea și testarea indicatorilor de analiză, elaborarea rapoartelor predefinite, în baza propunerilor experților și ale managerului de proiect;
* asigurarea asistenței tehnice pentru utilizatorii bazei de date și a facilităților de analiză și raportare a acesteia;
* împreună cu ceilalți specialiști stabilește formatul cadrului de monitorizare și evaluare al SNS 2021-2027 și al planului de acțiuni, precum și metodologia de monitorizare și evaluare;
* stabilirea, împreună cu ceilalți experți implicați, a tipului de date statistice, a modului de colectare și de interacțiune cu deținătorii de date relevante, necesare a fi colectate în cadrul Metodologiei de evaluare și monitorizare a SNS 2021-2027;
* deplasarea și participarea la nivel local/regional la ședințe, consultări publice, dezbateri sau evenimente pe tema SNS 2021-2017, la solicitarea managerului proiect/coordonatorului administrativ, după caz;
* elaborarea de propuneri pentru amendarea SNS 2021-2027, ca urmare a ședințelor, consultărilor publice, dezbaterilor sau evenimentelor pe tema SNS 2021-2027, după caz;
* supune avizării coordonatorului metodologic orice document elaborat în mod individual sau în echipă,
* întocmirea documentelor de raportare a activității proprii și a altor documente solicitate de coordonatorul administrativ/managerul de proiect, după caz.

**4. Condițiile generale și specifice de participare la recrutare și selecție:**

**4.1 Condiții generale:**

a) cetățenie română/cetățenie a altor state membre ale Uniunii Europene sau a statelor aparținând Spațiului Economic European și domiciliul în România;

b) cunoașterea limbii române, scris și vorbit;

c) vârsta minimă de angajare reglementată de prevederile legale;

d) capacitate de exercițiu deplină;

e) stare de sănătate corespunzătoare postului, atestată pe baza adeverinței medicale eliberate de medicul de familie sau de unitățile sanitare abilitate;

f) îndeplinirea condițiilor de studii prevăzute în cererea de finanțare aprobată și în anunțul selecției;

g) îndeplinirea condițiilor de vechime/experiență în domeniul de activitate menționat în anunț;

h) nu a fost condamnat/(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care l-ar face incompatibil cu exercitarea funcției, cu excepția situației în care a intervenit reabilitarea;

i) nu a fost lucrător al Securităţii sau colaborator al acesteia, în condiţiile prevăzute de legislaţia specifică.

j) îndeplinirea altor condiții în funcție de specificului proiectului;

k) acordul cu privire la prelucrarea datelor cu caracter personal, în scopul pentru care au fost colectate

**4.2 Condiții specifice:**

**Activitatea 2 - Elaborarea și aprobarea Strategiei Naționale de Sănătate 2021 – 2027**

* **Expert specialist - asistența medicală în ambulatoriu, îngrijiri la domiciliu, paliative, recuperare – 2 pers**

|  |  |
| --- | --- |
| educație | - Pregătirea de specialitate: studii superioare de lungă durată în domeniul sănătate, specializarea medicină, absolvite cu diplomă de licență;  - Perfecționări (specializări):  • pregătire postuniversitară în domeniul medicină, în domeniul sănătăţii publice și management, în alte domenii tematice ale sistemului de sănătate. Pregătirea postuniversitară în sănătate publică și management se va puncta suplimentar. |
| Vechime în specialitate | Minim 10 ani experiență profesională în instituții publice sau în entități din sectorul privat în activități/ proiecte referitoare la politici privind asistența medicală în domeniile de competență ale postului.  Experiența profesională specifică în cel puțin două dintre domeniile de competență ale postului se va puncta suplimentar.  Experiența profesională în implementarea proiectelor finanțate prin fonduri europene nerambursabile/alte fonduri nerambursabile, pe o poziție de manager/ expert/consultant – se va puncta suplimentar. |
| cunoștințe | o foarte bună cunoaștere a asistenței medicale în ambulatoriu, îngrijirilor la domiciliu, paliative și de recuperare din România, inclusiv legislație, structuri instituționale, furnizori de servicii, relații contractuale, programe, finanțare și date statistice, dovedită prin studii, analize, rapoarte elaborate și CV; |
| comunicare | aptitudini de comunicare în public și cu actorii implicați din domeniul sănătății, dovedită prin experiența profesională; aptitudini de elaborare rapoarte, studii, analize, cercetări; |
| IT&C | cunoaștere foarte bună a pachetului Microsoft Office; |
| alte aptitudini | capacitatea de a colabora în condiții optime cu alți experți tehnici; capacitatea de a efectua analize statistice;  cunoașterea unei limbi străine se va puncta suplimentar |

* **Expert specialist - asistența medicală spitalicească, îngrijiri de lungă durată – 2 pers**

|  |  |
| --- | --- |
| educație | - Pregătirea de specialitate: studii superioare de lungă durată în domeniul sănătate, specializarea medicină, absolvite cu diplomă de licență;  - Perfecționări (specializări):  • pregătire postuniversitară în domeniul medicină, în domeniul sănătăţii publice și management, în alte domenii tematice ale sistemului de sănătate; Pregătirea postuniversitară în sănătate publică și management sau management spitalicesc se va puncta suplimentar. |
| Vechime în specialitate | Minim 10 ani experiență profesională în instituții publice sau în entități din sectorul privat în activități/ proiecte referitoare la politici privind asistența medicală în domeniile de competență ale postului.  Experiența profesională specifică sectorului sanitar, în alt domeniu față de cele aferente domeniului de competență a postului se va puncta suplimentar.  Experiența profesională în implementarea proiectelor finanțate prin fonduri europene nerambursabile/alte fonduri nerambursabile, pe o poziție de manager/ expert/consultant – se va puncta suplimentar. |
| cunoștințe | o foarte bună cunoaștere a asistenței medicale spitalicești, a îngrijirilor de lungă durată din România, inclusiv legislație, structuri instituționale, furnizori de servicii, relații contractuale, programe, finanțare și date statistice, dovedită prin studii, analize, rapoarte elaborate și CV; |
| comunicare | aptitudini de comunicare în public și cu actorii implicați din domeniul sănătății, dovedită prin experiența profesională; aptitudini de elaborare rapoarte, studii, analize, cercetări; |
| IT&C | cunoaștere foarte bună a pachetului Microsoft Office; |
| alte aptitudini | capacitatea de a colabora în condiții optime cu alți experți tehnici; capacitatea de a efectua analize statistice;  cunoașterea unei limbi străine se va puncta suplimentar |

* **Expert specialist - medicamente și evaluarea tehnologiilor medicale– 1 pers**

|  |  |
| --- | --- |
| educație | - Pregătirea de specialitate: studii superioare de lungă durată în domeniul sănătate, specializarea medicină/farmacie, absolvite cu diplomă de licență;  - Perfecționări (specializări):   * pregătire postuniversitară în domeniul evaluării tehnologiilor medicale, economie sanitară/ farmacoeconomie; Pregătirea postuniversitară suplimentară în alte domenii tematice ale sistemului de sănătate se va puncta suplimentar. |
| Vechime în specialitate | Minim 5 ani experiență profesională în instituții publice sau în entități din sectorul privat în activități/proiecte referitoare la evaluarea tehnologiilor medicale/politica medicamentului, conform domeniului de competență al postului.  Experiența profesională specifică sectorului sanitar în alt domeniu față de cele aferente domeniului de competență a postului se va puncta suplimentar.  Experiența profesională în implementarea proiectelor finanțate prin fonduri europene nerambursabile/alte fonduri nerambursabile, pe o poziție de manager/ expert/consultant – se va puncta suplimentar. |
| cunoștințe | o foarte bună cunoaștere a politicii medicamentului și a sistemului de evaluare a tehnologiilor medicale din România, inclusiv legislație, structuri instituționale, programe, furnizori de servicii, relații contractuale, finanțare și date statistice, dovedită prin studii, analize, rapoarte elaborate și CV; |
| comunicare | aptitudini de comunicare în public și cu actorii implicați din domeniul sănătății, dovedită prin experiența profesională; aptitudini de elaborare rapoarte, studii, analize, cercetări; |
| IT&C | cunoaștere foarte bună a pachetului Microsoft Office; |
| alte aptitudini | capacitatea de a colabora în condiții optime cu alți experți tehnici; capacitatea de a efectua analize statistice;  cunoașterea unei limbi străine se va puncta suplimentar |

* **Expert specialist - managementul resurselor umane în sănătate – 1 pers**

|  |  |
| --- | --- |
| educație | - Pregătirea de specialitate: studii superioare de lungă durată în domeniul economie, domeniul sănătate-specializarea medicină, domeniul științe administrative-specialitatea administrația publică, domeniul drept, domeniul sociologie-specializarea resurse umane, absolvite cu diplomă de licență sau echivalentă  - Perfecționări (specializări):  • pregătire postuniversitară în unul din domeniile de mai sus   * pregătirea postuniversitară în managementul resurselor umane, sănătate publică și management sau în alte domenii tematice ale sistemului de sănătate se va puncta suplimentar |
| Vechime în specialitate | Minim 5 ani experiență profesională în domeniul managementului resurselor umane  Experiența profesională în domeniul managementului resurselor umane din sănătate se va puncta suplimentar.  Experiența profesională în implementarea proiectelor finanțate prin fonduri europene nerambursabile/alte fonduri nerambursabile, pe o poziție de manager/ expert/consultant – se va puncta suplimentar. |
| cunoștințe | Cunoștințe în domeniul resurselor umane, inclusiv legislație, structuri instituționale, mecanisme de planificare, programe de școlarizare, specializare și perfecționare, managementul carierei și date statistice, dovedită prin studii, analize, rapoarte elaborate și CV; |
| comunicare | aptitudini de comunicare în public și cu actorii implicați din domeniul sănătății, dovedită prin experiența profesională; aptitudini de elaborare rapoarte, studii, analize, cercetări; |
| IT&C | cunoaștere foarte bună a pachetului Microsoft Office; |
| alte aptitudini | capacitatea de a colabora în condiții optime cu alți experți tehnici; capacitatea de a efectua analize statistice;  cunoașterea unei limbi străine se va puncta suplimentar |

* **Expert analiza date – 2 pers**

|  |  |
| --- | --- |
| educație | - Pregătirea de specialitate: studii superioare în domeniul cibernetică, statistică și informatică economică, absolvite cu diplomă de licență sau echivalentă; |
| vechime în specialitate | Minim 10 ani experiență profesională în domeniul analizei de date și minim 5 ani experiență profesională în domeniul analizei datelor din sănătate.  Experiența profesională în implementarea proiectelor finanțate prin fonduri europene nerambursabile/alte fonduri nerambursabile, pe o poziție de manager/ expert/consultant – se va puncta suplimentar. |
| cunoștințe | cunoștințe de bază cu privire la sistemul de sănătate din România, respectiv legislație, structuri instituționale, furnizori de servicii, relații contractuale, finanțare și date statistice, dovedită prin studii, analize, rapoarte elaborate, CV; |
| comunicare | aptitudini de comunicare cu furnizorii de date statistice, dovedită prin experiența profesională; aptitudini de elaborare rapoarte, studii, analize, cercetări; |
| IT&C | cunoaștere foarte bună a pachetului Microsoft Office; o foarte bună cunoaștere a cel puțin unui program informatic specializat în gestiunea și analiza datelor statistice (ex. Power BI, PowerPivot, R, Stata, SPSS etc.), dovedită prin documente specifice și prin experiența profesională; |
| alte aptitudini | capacitatea de a colabora în condiții optime cu alți experți tehnici; capacitatea de a efectua analize statistice; |

**5. Conținut dosar de înscriere candidatură:**

* cerere de înscriere în procesul de recrutare şi selecție (cerere tip anexa la anunțul de recrutare si selecție - va cuprinde denumirea postului pentru care se candidează) -formular anexa 1.1;
* CV, datat şi semnat pe fiecare pagină, în format Europass, în care să se menționeze proiectul şi postul vizat de candidat, cu indicarea linkurilor la care pot fi accesate eventualele studii, rapoarte, articole publicate de către candidat, editura, anul publicării și numele cărților/broșurilor publicate de candidat (CV -ul conține obligatoriu date de contact valide: adresa de e-mail și număr de telefon mobil);
* copii certificate pentru conformitate cu originalul a actului de identitate sau a oricărui alt document care atestă identitatea, potrivit legii, după caz;
* copii ale actelor de studii (originalele sunt necesare pentru certificare);
* copii ale unor adeverințe/diplome/ certificate care atestă efectuarea unor specializări (originalele sunt necesare pentru certificare);
* documente justificative care atestă vechimea în specialitatea studiilor și/sau în muncă, respectiv care să ateste experiența profesională specifică necesară pentru ocuparea postului (ex. adeverințe privind vechimea în muncă și în specialitatea studiilor, contracte de muncă însoțite de fișe de post, carnet de muncă valabil până la 01.01.2011, acte administrative de numire în echipele de implementare/management în cadrul unor proiecte, certificate de competență lingvistică, etc...). În situația în care nu se depun la dosar documentele originale, se vor prezenta originalele pentru certificare;
* cazierul judiciar sau o declarație pe proprie răspundere că nu are antecedente penale care să-l facă incompatibil cu funcția pentru care candidează; cazierul judiciar se va prezenta obligatoriu de către candidatul desemnat câștigător într-un termen de 10 zile lucrătoare de la publicarea rezultatului final al procesului de recrutare și selecție;
* adeverința medicală care să ateste starea de sănătate corespunzătoare eliberată cu cel mult 6 luni anterior derulării procedurii de recrutare și selecție, de către medicul de familie al candidatului sau de către unitățile sanitare abilitate;
* declarație de disponibilitate privind timpul alocat pentru desfășurarea activității în cadrul proiectului - formular anexă 1.2. ;
* acord pentru prelucrarea datelor cu caracter personal - formular anexă 1.3
* împuternicire pentru depunerea documentelor în numele candidatului și declarație pe proprie răspundere a împuternicitului – formular anexă 1.4;
* declarație pe proprie răspundere că nu a nu a fost lucrător al Securităţii sau colaborator al acesteia, în condiţiile prevăzute de legislaţia specifică– formular anexă 1.5;.
* opis al documentelor care constituie dosarulul de recrutare și selecție, cu indicarea numerelor de pagini ale fiecărui document, formular anexă 1.6.

Documentele vor fi prezentate într-un dosar, în ordinea mai sus menționată.

**Se vor prezenta documente justificative ale experienței profesionale (vechimea nu se va calcula conform CV-ului prezentat ci pe baza adevererințelor, cărții de muncă, contracte de muncă, contractelor de consultanță etc.) atât pentru criteriul eliminatoriu, cât și pentru aplicarea punctajului suplimentar**

Documentele doveditoare ale identității, studiilor și experienței/expertizei declarate în CV (copii ale diplomelor de studii, adeverințe de lucru, alte documente doveditoare) se prezintă însoțite de documentele originale și se depun certificate pentru conformitate cu originalul sau în copii legalizate. Documentele originale se utilizează numai la primirea dosarului, de secretarul comisiei, în vederea verificării conformității copiilor prezentate. Acestea se înmânează posesorului imediat ce s-a efectuat verificarea, fiind interzisă reținerea lor, indiferent de motiv. Formularele anexa 1.1, 1.2, 1.3, 1.4, 1.5 și 1.6 6 pot fi puse la dispoziție candidaților de către secretarul comisiei, în format editabil, dacă este cazul, anterior efectuării programării, ele fiind disponibile și pe site-ul Ministerului Sănătății, secțiunea <http://www.ms.ro/cariera/>.

Actele menționate la lit. c) vor fi prezentate în ziua susținerii interviului și în original, de către candidații admiși la selecția dosarelor, sub sancțiunea excluderii de la participarea la interviu.

**Certificarea tuturor copiilor se va efectua prin confruntare cu originalul a documentelor de către secretarul comisiei, prin aplicarea ștampilei conform cu originalul pe documentele depuse în copie.**

**Opisul documentelor ce constituie dosarul de recrutare și selecție se va transmite în varianta electronică, în format editabil Excel, de către candidat secretarului comisiei, la adresa de e-mail prevăzută în anunț. Candidatul va transmite opisul documentelor la momentul confirmării programării datei de depunere a dosarului, comunicată de către secretarul comisiei.**

Lipsa documentelor, neconcordanța între informațiile din dosar și documentele solicitate candidaților, depunerea acestora la altă adresă decât cea indicată în anunț sau după termenul limită precizat atrag automat excluderea / respingerea dosarului candidatului.

**6. Modalitatea de recrutare și selecție:**

Recrutarea și selecția persoanelor care își desfășoară activitatea în proiect se realizează în trei etape succesive, după cum urmează:

Etapa 1 – verificarea eligibilității dosarelor depuse de către candidați;

Etapa 2 – evaluarea dosarelor candidaților

Etapa 3 - interviul candidaților declarați admiși după etapa 2;

Rezultatul evaluării dosarelor candidaților, ulterior parcurgerii etapei 1 și 2 se publică prin afișarea la avizier și pe pagina web a instituției beneficiare în termen de maxim 1 zi lucrătoare de la finalizarea etapei a doua.

Rezultatele interviului candidaților vor fi publicate prin afișarea la avizier și pe pagina web a instituției beneficiare în termen de maxim 1 zi lucrătoare de la data încheierii sesiunii de interviuri.

Rezultatul final al procesului de recrutare și selecție reprezintă media aritmetică a punctajelor obținute de candidați ulterior parcurgerii etapelor 2 și 3. În situația în care sunt mai multe posturi pentru care se organizează procesul de recrutare si selecție, candidații vor fi declarați admiși în ordinea descrescătoare a punctajelor obținute.

Eventualele contestații privind punctajul obținut la etapa a doua, precum și cu privire la rezultatul final al procesului de recrutare și selecție, pot fi depuse în termen de 24 ore de la publicarea rezultatelor procesului de recrutare și selecție, astfel cum s-a precizat, cu excepția cazului în care intervin zilele de repaus obligatorii (sâmbătă şi duminică) sau zile declarate prin lege ca fiind zile libere, situație în care termenul se prelungește până în prima zi lucrătoare ulterioară publicării.

**7. Calendarul procedurii de recrutare și selecție:**

|  |  |  |  |
| --- | --- | --- | --- |
| **Nr. Crt.** | **Etapa** | **Data/perioada** | **Locul desfășurării** |
| 1. | Afișare anunț de recrutare și selecție personal pe site-ul MS și la avizierul de la sediul Ministerului Sănătății | 06.05.2021 | Sediul MS, Cristian Popișteanu, nr.1-3, Sector 1, <http://www.ms.ro/cariera/> |
| 2. | Depunerea dosarelor candidaților | 06.05 – 20.05.2021 | Sediul MS, Cristian Popișteanu, nr.1-3, Sector 1 |
| 4. | Verificarea eligibilității dosarelor depuse de către candidați | 21.05.2021 | ul MS, Cristian Popișteanu, nr.1-3, Sector 1 |
| 3. | Evaluarea dosarelor | 24-25.05.2021 | Sediul MS, Cristian Popișteanu, nr.1-3, Sector 1 |
| 5. | Afișarea/publicarea pe site-ul și la avizierul de la sediul Ministerului Sănătății a rezultatelor evaluării și selecției dosarelor | 26.05.2021 | Sediul MS, Cristian Popișteanu, nr.1-3, Sector 1, <http://www.ms.ro/cariera/> |
| 6. | Depunerea contestațiilor la etapa de evaluare a dosarelor | 27.05.2021 | Sediul MS, Cristian Popișteanu, nr.1-3, Sector 1 |
| 7. | Soluționarea contestațiilor și afișarea/publicarea pe site-ul și la avizierul de la sediul Ministerului Sănătății a rezultatelor soluționării contestațiilor | 28-31.05.2021 | Sediul MS, Cristian Popișteanu, nr.1-3, Sector 1, <http://www.ms.ro/cariera/> |
| 8. | Desfășurarea interviului | 02-04.06.2021 | Sediul MS, Cristian Popișteanu, nr.1-3, Sector 1 sau utilizând platforma Zoom, în funcție de opțiunea candidatului, transmisă pe mailul secretarului, ulterior afișării/publicării pe site-ul MS a rezultatelor evaluării și selecției dosarelor sau a rezultatelor soluționării contestației, după caz |
| 9. | Afișarea/publicarea pe site-ul și la avizierul de la sediul Ministerului Sănătății a rezultatelor interviului și a procesului de recrutare și selecție | 07.06.2021 | Sediul MS, Cristian Popișteanu, nr.1-3, Sector 1, <http://www.ms.ro/cariera/> |
| 10. | Depunerea contestațiilor cu privire la rezultatele procesului de recrutare și selecție | 08.06.2021 | Sediul MS, Cristian Popișteanu, nr.1-3, Sector 1 |
| 11. | Soluționarea contestațiilor și afișarea/publicarea pe site-ul și la avizierul de la sediul Ministerului Sănătății a rezultatelor soluționării contestațiilor | 09.06.2021 | Sediul MS, Cristian Popișteanu, nr.1-3, Sector 1, <http://www.ms.ro/cariera/> |
| 12. | Afișarea/publicarea pe site-ul și la avizierul de la sediul Ministerului Sănătății a rezultatelor procedurii de recrutare și selecție | 10.06.2021 | Sediul MS, Cristian Popișteanu, nr.1-3, Sector 1, <http://www.ms.ro/cariera/> |

**8. Informații privind modalitatea de depunere a documentelor necesare:**

**Dosarul de recrutare și selecție se va depune din momentul afișării prezentului anunț până la data limită menționată în calendarul aferent procedurii de recrutare și selecție, respectiv 20.05.2021, ora 17, la sediul Ministerului Sănătății, Str. Cristian Popișteanu, nr.1-3, parter, luni-joi între orele 8.30-17.00 și vinerea între orele 8.30-14.00, fiind înregistrat la Registratura Ministerului Sănătății prin grija secretarului comisiei de recrutare și selecție.**

**Anterior depunerii dosarului, fiecare candidat sau o persoană împuternicită de candidat în acest sens (conform formularului anexă 1.4) va stabili împreună cu secretarul comisiei, telefonic/mail, la nr. tel: 021.307.26.09 sau adresa de mail:** [**madalina.gogu@ms.ro**](mailto:madalina.gogu@ms.ro) **sau** [**mihaela.nicolae@ms.ro**](mailto:mihaela.nicolae@ms.ro) **, data și ora la care va fi preluat candidatul/împuternicitul de către secretarul comisiei de selecție, în vederea înregistrării dosarului de recrutare și selecție.**

**În situația în care dosarul se depune de către un împuternicit, acesta va prezenta secretarului comisiei actul său de identitate sau orice alt document care îi atestă identitatea, potrivit legii, după caz.**

Comisia de recrutare și selecțiena

|  |  |  |
| --- | --- | --- |
|  |  |  |
|  |  |  |
|  |  |  |  |
|  |  |  |  |
|  |  |  |
|  |  |  |
|  |  |  |
|  |  |  |